02017R2417 — ET — 18.05.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) 2017/2417, 17. november 2017, millega täiendatakse Euroopa Parlamendi ja nõukogu määrust (EL) nr 600/2014 finantsinstrumentide turgude kohta seoses regulatiivsete tehniliste standarditega, mis käsitlevad teatavate tuletisinstrumentide kohustusliku kauplemiskoha nõuet (EMPs kohaldatav tekst) (ELT L 343 22.12.2017, lk 48)

Muudetud:









▼B

KOMISJONI DELEGEERITUD MÄÄRUS (EL) 2017/2417,

17. november 2017,

millega täiendatakse Euroopa Parlamendi ja nõukogu määrust (EL) nr 600/2014 finantsinstrumentide turgude kohta seoses regulatiivsete tehniliste standarditega, mis käsitlevad teatavate tuletisinstrumentide kohustusliku kauplemiskoha nõuet

(EMPs kohaldatav tekst)







Artikkel 1

Tuletisinstrumendid, mille suhtes kohaldatakse kohustusliku kauplemiskoha nõuet

Lisas esitatud tuletisinstrumentide suhtes kohaldatakse määruse (EL) nr 600/2014 artiklis 28 osutatud kohustusliku kauplemiskoha nõuet.

Lisa tabelites 1, 2 ja 3 osutatud tuletisinstrumendi kehtivusajaks loetakse 2, 3, 4, 5, 6, 7, 8, 9, 10, 12, 15, 20 või 30 aastat, kui ajavahemik, mis jääb lepingu kohaste kohustuste jõustumise kuupäeva ja lepingu lõpetamise kuupäeva vahele, on võrdne ühega eespool nimetatud ajavahemikest, pluss või miinus viis päeva.

Artikkel 2

Kohustusliku kauplemiskoha nõude jõustumise kuupäevad

Määruse (EL) nr 600/2014 artiklis 28 osutatud kohustusliku kauplemiskoha nõue, mida kohaldatakse delegeeritud määruse (EL) 2015/2205 artiklis 3 ja delegeeritud määruse (EL) 2016/592 artiklis 3 osutatud kõigi vastaspoolte kategooriate suhtes, jõustub järgmistest kuupäevadest hiliseimal kuupäeval:

a) 3. jaanuar 2018;

b) delegeeritud määruse (EL) 2015/2205 artiklis 3 või delegeeritud määruse (EL) 2016/592 artiklis 3 osutatud kuupäev asjaomase vastaspoolte kategooria puhul.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









LISA

Tuletisinstrumendid, mille suhtes kohaldatakse kohustusliku kauplemiskoha nõuet







Tabel 1 Fikseeritud-määr-ujuva-määra-vastu-vahetustehingud, mis on nomineeritud eurodes Ühes valuutas fikseeritud-määr-ujuva-määra-vastu-vahetustehingud – EUR EURIBOR 3 ja 6 kuud Arveldusvaluuta EUR EUR Tehingu alguse liik Spot (T+2) Spot (T+2) Vaba valik Ei Ei Kehtivusaeg 2,3,4,5,6,7,8,9,10,12,15,20,30 aastat 2,3,4,5,6,7,10,15,20,30 aastat Tingliku väärtuse liik Konstantne tinglik väärtus Konstantne tinglik väärtus Fikseeritud pool Maksete sagedus Kord aastas või poolaastas Kord aastas või poolaastas Intressiarvestusmeetod 30/360 või tegelik/360 30/360 või tegelik/360 Muutuv pool Võrdlusindeks EURIBOR 6 kuud EURIBOR 3 kuud Muutmissagedus Kord poolaastas või kvartalis Kord kvartalis Intressiarvestusmeetod Tegelik/360 Tegelik/360

▼M1 —————

▼B